recursal/SuperWikiNEXT-32B huggingface dataset:
**இதயக் குழலிய நோய்**  (Cardiovascular disease) அல்லது **இதய நோய்**  (heart disease) என்றவகை நோய்களில் இதயம் அல்லது குருதிக் கலன்களில் (தமனிகள் மற்றும் சிரைகள்) ஏற்படும் நோய்களாகும். இந்தச் சொற்றொடர் மருத்துவ இயலில் (MeSH C14 அல்லது நோய்களின் பன்னாட்டு புள்ளிவிவர வகைப்பாடு மற்றும் தொடர்புடைய நலச் சிக்கல்கள் 10வது திருத்தம் (ICD10) களில் பயன்படுத்தப்பட்டுள்ளதுபோல) இதயக் குழலிய அமைப்பில் ஏற்படும் எந்த நோய்களைக் குறிப்பிட்டாலும், பெரும்பாலும் தமனிக்கூழ்மைத் தடிப்பு மற்றும்/அல்லது உயர் இரத்த அழுத்தம் தொடர்புடைய நோய்களையே குறிப்படப் பயன்படுத்தப்படுகிறது. இந்த நிலைமைகளுக்கான காரணங்கள், செயற்பாடுகள் மற்றும் மருத்துவம் பெரும்பாலும் ஒன்றாக உள்ளன. 

உலகெங்கும் உயிரிழப்புகளுக்குப் பெரிய காரணமாக இதயக் குழலிய நோய்கள் இருக்கின்றன. இருப்பினும் கடந்த இரு பத்தாண்டுகளாக உயர்வருமானம் உள்ள நாடுகளில் இந்நோயால் இறப்பவர் எண்ணிக்கை குறைந்து வருகிறது. அதே நேரம் குறைந்த அல்லது நடுத்தர வருமானம் உள்ள நாடுகளில் இந்த நோயின் வீச்சும் உயிரிழப்பும் மிக விரைவாக கூடி வருகின்றது. காட்டாக, இதயக் குழலிய நோயால் இறப்பவர் விழுக்காடு உயர் வருமான நாடுகளில் 4%ஆக இருக்க பிறநாடுகளில் 42%ஆக உள்ளது. 2008ஆம் ஆண்டில் மட்டும் 17 மில்லியன் மக்கள் இதயக் குழலிய நோய்களால் மரித்துள்ளனர். ஒவ்வொரு ஆண்டும் புற்றுநோயால் இறப்பவர்களைவிட கூடுதலான அமெரிக்கர்கள் இதய நோய்களால் இறந்துள்ளனர். பெண்களுக்கு இதயநோய் ஏற்படும் வீதமும் கூடி வருகிறது; மார்பகப் புற்றுநோயை விட கூடிய பெண்கள் இந்நோயால் மரித்துள்ளனர். இளமையில் தமனிக் கூழ்மைத் தடிப்புக்கான நோயியல் உயிரியல் காரணிகளைக் குறித்த ஆய்வொன்றில் வளர்சிதை மாற்ற காலத்திலேயே தமனிக் கூழ்மத் தடிப்பு காணப்படுவதாக அறியப்பட்டுள்ளதால் சிறுவயதிலிருந்தே நோய்த்தடுப்பு முயற்சிகளை மேற்கொள்ளுதல் தேவையாகிறது.

இதய நோய் இருப்பதை உறுதி செய்யும் முன்னரே அதன் அடிப்படையான தமனிக்கூழ்மைத் தடிப்பு பல ஆண்டுகளாக முன்னேறி மோசமாகி இருக்கும். எனவே தமனிக் கூழ்மத் தடிப்பை தடுப்பது குறித்தே அழுத்தம் கொடுக்கப்படுகிறது; இதற்காக நலவாழ்வு உணவு, உடற்பயிற்சி, புகைப்பழக்கம் கைவிடல் போன்ற வாழ்முறை மாற்றங்களை மேற்கொள்ளுதலே நல்லது என வற்புறுத்தப்படுகிறது.

மேற்கோள்கள்
-----------

1. ↑  Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1993). *Human Biology and Health*. Englewood Cliffs, New Jersey: Prentice Hall. பன்னாட்டுத் தரப்புத்தக எண்:0-13-981176-1. .
2. ↑  Mendis, S.; Puska, P.; Norrving, B. (editors) (2011), *Global Atlas on cardiovascular disease prevention and control*, ISBN 978 92 4 156437 3 `{{citation}}`: `|first3=` has generic name (help)
3. ↑  McGill HC, McMahan CA, Gidding SS (March 2008). "Preventing heart disease in the 21st century: implications of the Pathobiological Determinants of Atherosclerosis in Youth (PDAY) study". *Circulation* **117** (9): 1216–27. doi:10.1161/CIRCULATIONAHA.107.717033. பப்மெட்:18316498.
சமுதாயம் ஆசிரியர் எஸ்.எம். ஹனிபா 
**சமுதாயம்**: இலங்கையில் மத்திய மலைநாட்டின் தலைநகர் கண்டிக்கு அண்மையில் உள்ள கல்ஹின்னை எனுமிடத்திலிருந்து வெளிவந்த காலாண்டிதழாகும்.

ஆசிரியர்
--------

எஸ். எம். ஹனிபா. இவர் சாஹிராக் கல்லூரியில் கற்கும் காலத்தில் இச்சஞ்சிகையை வெளியிட்டார்.

முதல் இதழ்
----------

சமுதாயம் முதல் இதழ் 1948ம் ஆண்டில் வெளிவந்துள்ளது. ஆறு இதழ்கள் தொடர்ச்சியாக வெளிவந்துள்ளதாக அறியமுடிகின்றது. சமுதாயம் நின்ற பின்பு எஸ். எம். ஹனிபா தமிழ்மன்றம் என்ற இலக்கிய அமைப்பை உருவாக்கி ஈழத்து எழுத்தாளர்களின் நூல்களை வெளியிட்டு வந்தார்.தமிழ் மன்றம் 100க்கும் மேற்பட்ட நூல்களை வெளியிட்டுள்ளார்.

உள்ளடக்கம்
----------

சமுதாயம் கலை இலக்கிய சஞ்சிகையாக விளங்கியது. இதில் சிறுகதைகள், கவிதைகள், கட்டுரைகள், ஆய்வுக் கட்டுரைகள், இலக்கிய ஆய்வுக் கட்டுரைகள், நேர்காணல்கள் போன்ற பல்வேறு ஆக்கங்கள் இடம்பெற்றுள்ளன. இதில் குறிப்பாக பல்கலைக்கழக விரிவுரையார்கள், பேராசிரியர்களின் ஆய்வுக் கட்டுரைகளும், இஸ்லாமிய அறிஞர்களின் ஆய்வுக் கட்டுரைகளும் இடம்பெற்றிருந்தன.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 8, 1982)
**காஞ்சிபுரம் அஷ்டபுஜபெருமாள் கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் அஷ்டபுஜபெருமாள், புஷ்பவல்லி தாயார் சன்னதிகளும், பேயாழ்வார், கருடாழ்வார், ஆண்டாள், ஆஞ்சநேயர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. சித்திரை மாதம் பிரம்மோற்சவம் முக்கிய திருவிழாவாக நடைபெறுகிறது. ஆடி மாதம் பவித்ரோத்சவம் திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**இரிடியம் அசிட்டைலசிட்டோனேட்டு** (*Iridium acetylacetonate*) என்பது Ir(O2C5H7)3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். சில சமயங்களில் இதை Ir(acac)3 என்ற சுருக்க வாய்ப்பாட்டாலும் எழுதுவர். இரிடியத்தின் ஒருங்கிணைப்பு அணைவுச் சேர்மமாக இது வகைப்படுத்தப்படுகிறது. இச்சேர்மத்தின் மூலக்கூறு D3 என்ற சமச்சீரில் காணப்படுகிறது. மஞ்சள் ஆரஞ்சு நிறத்தில் திண்மமாகக் காணப்படும் இரிடியம் அசிட்டைலசிட்டோனேட்டு கனிமக் கரைப்பான்களில் நன்கு கரையும்.

தயாரிப்பு
---------

இரிடியம் முக்குளோரைடு முந்நீரேற்றுடன் அசிட்டைலசிட்டோனைச் சேர்த்து வினைபுரியச் செய்தால் இரிடியம் அசிட்டைலசிட்டோனேட்டு உருவாகும். டைபென்சாயில் டார்டாரிக் அமிலத்துடன் இதன் கூட்டுசேர்க்கைப் பொருட்களைப் பிரிப்பதன் மூலம் அணைவுச் சேர்மத்தை தனித்தனியான ஆடியெதிர் உருவங்களாகப் பிரிக்கலாம். இச்சேர்மத்தின் இரண்டாவது இணைப்பு சமப்பகுதியங்களும் அறியப்படுகின்றன. இரண்டாவது சமபகுதியத்தில் அசிட்டைலசிட்டோனேட்டுஈந்தணைவிகளில் ஒன்று கார்பன் மூலம் இரிடியத்துடன் பிணைக்கப்பட்டுள்ளது.

கார்பன் பிணைப்பு இரிடியம் அசிட்டைலசிட்டோனேட்டின் கட்டமைப்பு

பயன்கள்
-------

O6-பிணைக்கப்பட்ட சமபகுதியம் இரசாயன நீராவி படிவுப் பயன்பாட்டிற்காக ஆராயப்பட்டது. கரிம ஒளியுமிழும் டையோடுகளில் பயன்படுத்தப்படும் சிவப்பு பாசுபரசுநின்றொளிர்வு உமிழ்ப்பான் கலவைகளைப் படியவைப்பது ஓர் எடுத்துக்காட்டாகும்.

C-பிணைப்பு சமபகுதியமானது C-H செயல்படுத்தும் வினைகளுக்கு ஒரு வினையூக்கியாகவும் ஆராயப்பட்டது.

மேற்கோள்கள்
-----------

1. ↑  James E. Collins, Michael P. Castellani, Arnold L. Rheingold, Edward J. Miller, William E. Geiger, Anne L. Rieger, Philip H. Rieger "Synthesis, Characterization, and Molecular Structure of Bis(tetraphenylcyclopentdienyl)rhodium(II)" Organometallics 1995, pp 1232–1238. எஆசு:10.1021/om00003a025
2. ↑  Drake, A. F.; Gould, J. M.; Mason, S. F.; Rosini, C.; Woodley, F. J. (1983). "The optical resolution of tris(pentane-2,4-dionato)metal(III) complexes". *Polyhedron* **2** (6): 537–538. doi:10.1016/S0277-5387(00)87108-9.
3. ↑  "Synthesis of a high-efficiency red phosphorescent emitter for organic light-emitting diodes"
4. ↑  "Highly Phosphorescent Bis-Cyclometalated Iridium Complexes:  Synthesis, Photophysical Characterization, and Use in Organic Light Emitting Diodes"
**எம்.என்.ஆர். பாலன்** (*M. N. R. Balan*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் 14ஆவது புதுச்சேரி சட்டமன்றத்தின் துணை சபாநாயகராக இருந்தார். புதுச்சேரி பிராந்தியத்தில் உள்ள உழவர்கரை சட்டமன்றத் தொகுதியைப் பிரதிநிதித்துவப்படுத்திய இவர், முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். ஆர்.வி. சானகிராமனின் பாலன் மருமகனாகவும் அறியப்படுகிறார்.

```
புதுச்சேரி அரசுக்குச் சொந்தமான போக்குவரத்து மேம்பாட்டுக் கழகத்தின் தலைவராக இருந்த பாலன் தலைவர் பதவியை விட்டு பதவி விலகினார்.
```

புதுச்சேரி சட்டசபை துணை சபாநாயகர் தேர்தலில் போட்டியிடுவதற்காக காங்கிரசு கட்சியின் சார்பாக எம்.என்.ஆர் பாலன் வேட்புமனுவை தாக்கல் செய்த போது இவரை எதிர்த்து யாரும் வேட்புமனு தாக்கல் செய்யவில்லை. இதனால் எம்.என்.ஆர் பாலன் துணை சபாநாயகராக போட்டியின்றி தேர்ந்தெடுக்கப்பட்டார்.

மேற்கோள்கள்
-----------

1. ↑  "M.N.R. Balan assumes charge as Puducherry Deputy Speaker" (in en-IN). *The Hindu*. 2019-09-05. .
2. ↑  "M N R Balan elected as Deputy speaker of Puducherry assembly" (in en). 2019-09-06. .
3. ↑  "Ozhukarai Election Live: Ozhukarai Constituency Election Result, News, Ozhukarai Candidates, Ozhukarai Vote Percentage" (in en). .
4. ↑  "Puducherry Assembly election 2021, Ozhukarai constituency profile: Deputy Speaker MNR Balan is sitting MLA" (in en). 2021-03-01. .
5. ↑  "புதுவை சட்டப்பேரவை துணைத் தலைவராகிறார் எம்.என்.ஆர். பாலன்". தினமணி.. பார்த்த நாள்: 8 November 2023.
**சமுத்திர மந்தனம்** என்பது தேவர்களாலும், அசுரர்களாலும் பாற்கடல் கடையப்பட்ட நிகழ்வாகும். இந்நிகழ்வு இந்து தொன்மவியலில் பெரும் நிகழ்வாக அமைந்துள்ளது.

புராண வரலாறு
------------

பாற்கடல் கடையப்பட்ட நிகழ்வானது அமுதத்திற்காக தேவர்களும், அசுரர்களும் இணைந்து பாற்கடலை கடைந்தார்கள் எனவும், தேவர்களின் நிதிநிலை ஆதாரங்கள் தீர்ந்தமையால் பாற்கடலை கடைந்தார்கள் எனவும் இரண்டு விதமாக கூறப்படுகிறது.

இந்து தொன்மவியலில் பாற்கடல் கடைதல் பெரும் நிகழ்ச்சியாகும். அமுதத்திற்காக வேண்டி பாற்கடலை கடைய தேவர்களும், தேவர்களின் அரசனான இந்திரனும் முடிவு செய்தார்கள். அதற்காக மந்திர மலையை மத்தாகவும், சிவபெருமானின் கழுத்தில் நாகாபரணமாக இருக்கும் வாசுகி பாம்பினை கயிறாகவும் கொண்டு கடைய முடிவெடுத்தார்கள். அதற்கு தேவர்கள் மட்டும் போதாதென அரக்கர்களுக்கும் சமபங்கு தருவதாக கூறி அவர்களையும் அழைத்தார்கள். வாசுகி பாம்பின் ஒரு புறம் தேவர்களும், மறுபுறம் அரக்கர்களும் இணைந்து பாற்கடலை கடையத் தொடங்கினார்கள்.

மந்திரமலையானது பாற்கடலினுள் மூழ்க தொடங்கியது. எனவே திருமால் ஆமையாக அவதாரம் எடுத்து, மந்திர மலையை தாங்கினார். தேவர்களும் அரக்கர்களும் மீண்டும் பாற்கடலை கடைந்தனர். நீண்ட நேரம் கடைந்ததன் காரணமாக வாசுகி பாம்பினால் வலி தாங்க முடியாமல் ஆலகால விஷத்தினை கக்கியது. அவ்விசம் தேவர்களையும், அசுரர்களையும் துரத்தியது. எனவே அதனைக் கண்டு பயம் கொண்டு சிவபெருமான் இருக்கும் கைலாயத்திற்கு சென்றார்கள். கைலாயத்தினை வலம் வருகையில் எதிர்நின்று அவ்விசம் விரட்டியமையால், மறு திசையில் சென்றாரகள். இவ்வாறான வலம் வரும் முறை சோம சூக்தப் பிரதட்சணம் என்று அழைக்கப்படுகிறது. அந்த விசத்தினால் உலகில் உள்ள உயிர்கள் அனைத்தும், தேவர்களும், அரக்கர்களும், இன்னபிற தேவகனங்களும் அழிய நேரிடும் என்பதால் அனைவரும் சிவபெருமானிடம் தங்களை காக்குமாறு வேண்டினார்கள்.

சிவபெருமான் அந்த ஆலகால விசத்தினை உண்டார். அவருடைய வயி்ற்றுக்குள் இருக்கும் உலக உயிர்களை விசம் அழிக்காமல் இருக்க, பார்வதி தேவி சிவபெருமானது கண்டத்தை பிடித்தார். அதனால் சிவபெருமானுடைய கண்டத்தில் விசம் தங்கி, நீலகண்டமாக உருவாகியது. அதன் பின் மீண்டும் அரக்கர்களும், தேவர்களும் பாற்கடலை கடைந்தார்கள்.

பாற்கடலில் இருந்து தோன்றியவை
----------------------------

* ரம்பை, ஊர்வசி, மேனகை, திலோத்தமை, கிருகத்தலை, சிகத்தலை, சகசந்திசை, பிரமலோசத்தி, அநுமுலோசை, கிருதாசி, விசுவாசி, உருப்பசி, பூர்வசித்தி,சங்கநிதி, பதுமநிதி, சிந்தாமணி, இரதி, இலக்குமி, அகலிகை, இந்திராணி, ஸகேசி, மஞ்சுகோஷ், சித்திரலேகை என அறுபதாயிரம் (60,000) அரம்பையர்கள்
* உச்சை சிரவஸ் எனும் வெள்ளைக்குதிரை (உச்சைச்சிரவம்)
* ஐராவதம் என்ற வெள்ளை யானை, புண்டரீகம், வாமனம், குமுதம், அஞ்சனம், புட்பதந்தம், சார்வபௌமம், சுப்பிரதீகம் என எட்டு யானைகள்.
* கௌஸ்துபமணி, சிந்தாமணி, கவுத்துவமணி
* கற்பக மரம், பாரிஜாதம், ஹரிசந்தனம், சந்தனம், மந்தாரம் முதலிய ஐந்து மரங்கள்
* மதுரசம்
* பிரம்ம தண்டலம் - பிரம்ம கமண்டலம்
* சூரியமணி, சமந்தகமணி, கவுஸ்துபமணி, தேவதத்த சங்கு, புஷ்பகவிமானம், நந்தி கோஷ ரதம்
* ஆலகால விஷம்
* வாருணி
* தன்வந்திரி, சூரியன், சந்திரன்
* மூதேவி, சீதேவி, தாரை, சரஸ்வதி, லட்சுமி
* சங்கநிதி, பதுமநிதி, சந்திரன், முதலிவைகளும், அதன் பின் இறுதியாக அமுதமும் வெளிவந்தது.
* பத்மம், மஹாபத்மம், மகரம், கச்சபம், குமுதம், நந்தம், சங்கம், நீலம், ஜஜபத்மினி வண்டோகை, மனோகை, பிங்களிகை, பதுமை, சங்கை, வேசங்கை,காளை, மகாகாளை, சர்வரத்னம் நவநிதிகள்

இவற்றையும் காண்க
----------------

* பிரதோசம்
* நந்தி
* சோம சூக்தப் பிரதட்சணம்

ஆதாரங்கள்
---------

1. ↑  "Page:பதினெண் புராணங்கள்.pdf/718 - விக்கிமூலம்". .
2. ↑  "என்றுமுள்ள இன்று". .

வெளி இணைப்புகள்
---------------
**பொண்ணழகி** என்பது 1981 இல் வெளிவந்த தமிழ் திரைப்படம் ஆகும். இதனை எம். ஆர். ஆர். கிரியேசன்ஸ் தயாரித்திருந்தனர். புதுவயல் ஓ. முத்து எழுதி இயக்கியிருந்தார். இத்திரைப்படத்தில் ஏ. கே. ராஜேந்திரன், சிலோன் நம்பியார், சுமதி ஆகியோர் முக்கிய வேடங்களிலும், உசிலைமணி, கல்லாப்பெட்டி சிங்காரம், வெள்ளை சுப்பையா போன்றோர் துணை கதாப்பாத்திரத்திலும் நடித்திருந்தனர்.

கதை
---

செல்வி, தங்கம், பொண்ணழகி என்ற பெண்களைப் பற்றியும், அவர்களின் வாழ்வில் நிகழந்த சம்பவங்களை அடிப்படையாக கொண்டும் கதை எழுதப்பட்டுள்ளது.

நடிகர்கள்
---------

* ஏ. கே. ராஜேந்திரன்
* சிலோன் நம்பியார்
* ஜெய்விஜய்
* சுமதி
* ஜமிலா மாலிக்
* காமு
* நளினி
* ஜெயா
* வி. எஸ். ராகவன்
* கல்லாப்பெட்டி சிங்காரம்
* ஜெஸ்டின்
* உசிலைமணி
* வெள்ளை சுப்பையா
* ஆல்ரவுண்ட் சந்தானம்
* சேகர்
* பவுல் அந்தோனி
* சுரேஷ்
* வாசுதேவன்
* முத்துராமன்
* பாலகிருஷ்ணன்
* கோவிந்தன்

படக்குழு
--------

* படத்தொகுப்பு - அருணாசலம்
* ஒளிப்பதிவு - என். ஏ. தாரா
* இசை - சங்கர் கணேஷ்
* இணை இயக்குனர் - பி. கோசுதா
* இயக்கம் - ஓ. முத்து
* ஒப்பனை - பவுன்ராஜ்
* ஆடை அலங்காரம் - சுரேஷ்
* சிகை அலங்காரம் - கோபால்
* நடனம் - முருகப்பா
* சண்டைப் பயிற்சி - செல்வமணி
* ஒளிப்பதிவு உதவி - ராஜூ முருகன்
* இயக்குனர் உதவி - ராஜா

இசை
---

இத்திரைப்படத்திற்கு சங்கர் கணேஷ் இசை அமைத்திருந்தார். இத்திரைப்படத்திற்கு கவியரசு கண்ணதாசன். பூங்குயிலன் ஆகியோர் பாடல்களை எழுதியுள்ளனர். இப்பாடல்களை மலேசியா வாசுதேவன், வாணி ஜெயராம் , எஸ். பி. சைலஜா ஆகியோர் பாடியிருந்தனர்.

ஆதாரங்கள்
---------

வெளி இணைப்புகள்
---------------
**காட்டே பக்ச ரங்கசுவாமி** ( கன்னடம்: ಹೊಟ್ಟೆ ಪಕ್ಷ ರಂಗಸ್ವಾಮಿ ; 1933 - 7 சனவரி 2007) இந்திய மாநிலமான கருநாடகாவைச் சேர்ந்த ஒரு அரசியல் தலைவர் ஆவார். இவர் தேர்தலில் போட்டியிட விருப்பம் கொண்டிருந்தார். அதிக தேர்தல்களில் போட்டியிட்டதற்காக *கின்னசு உலக சாதனை* படைத்தவர் ஆவார். மேலும் 86 முறை இவர் தேர்தலில் தோல்வியுற்றார்.

பெயர்
-----

இவரது பெயர் கன்னடத்தில் வயிற்றுக் கட்சியின் ரங்கசாமி என்று மொழிபெயர்க்கப்பட்டுள்ளது. உணவுப் பற்றாக்குறையின் தேர்தல் திட்டமே இதற்குக் காரணம் ஆகும். இப்பெயரே அவரை பிரபலமாக்கியது. இவர் அந்த பெயரில் ஒரு அரசியல் கட்சியைத் தொடங்கிய பிறகு கோட்டே பக்சா என்ற பெயரைப் பெற்றார்.

தேர்தல் மோகம்
-------------

1967 ஆம் ஆண்டு மக்களவைத் தேர்தலில் அப்போதைய ரயில்வே அமைச்சராக இருந்த கெங்கல் கனுமந்தையாவை எதிர்த்துப் போட்டியிட்டதன் மூலம் இவர் தேர்தலில் அறிமுகமானார். மேலும் 85 தேர்தல் போர்களில் ஈடுபட்டார். 

1970 ஆம் ஆண்டுகளில் சிக்மகளூர் இடைத்தேர்தலில் இந்திரா காந்தியை எதிர்த்துப் போட்டியிட்டார். முன்னாள் இந்தியப் பிரதமர்களான இராசீவ் காந்தி மற்றும் பி.வி.நரசிம்மராவ் ஆகியோருக்கு எதிராகவும் போட்டியிட்டார். இவரது இறுதித் தேர்தல் போர் கர்நாடக முன்னாள் முதல்வர் சோ.ம்.கிருசுணாவுக்கு எதிராக இருந்தது.

வறுமைக்கு எதிராக ஓட்டு
----------------------

ரங்கசாமி 1967 ஆம் ஆண்டு தனது சொந்த அறிக்கையை வெளியிட்டார். உணவுப் பற்றாக்குறையைத் தனது தேர்தல் திட்டமாக ஆக்கினார். மேலும் அரிசியை தேர்தல் நேரத்தில் ஒரு கிலோ 1 ரூபாய் மாட்டு வண்டியில் தனது பொருட்களைக் கடத்தினார். அதே காரணத்திற்காக இவர் கர்நாடகா முழுவதும் சைக்கிளில் சென்றார். இவர் பொது நலன் மனுக்களை தாக்கல் செய்வதில் முன்னோடியாக அறியப்பட்டார்.

பிற்கால வாழ்வு
--------------

"கோட்டே பக்சா" ரங்கசாமி, தனது திரிசூலம் மற்றும் மெத்தை பூட்டுகளுடன், பெங்களூர் முழுவதும் ஒரு பழக்கமான காட்சியாக இருந்தார். இவரது பிற்கால வாழ்க்கையில், அவர் அயோத்தியில் உள்ள கிஷ்கிந்தா ஆசிரமத்தின் சுவாமி ரங்கநாதபுரி என்று அழைக்கப்பட விரும்பினார்.  இவருக்கு மூன்று மகன்கள் இருந்தனர்.

ட்ரிவியா
--------

* அவரது பிரச்சார சின்னம் ஒரு விமானம்.

மேற்கோள்கள்
-----------

1. ↑  "Hotte Paksha Rangaswamy is dead". *The Hindu* (Chennai, India). 2007-01-08. .
2. ↑  "Hotte Paksha Rangaswamy dead". *Times of India*: p. 6. 2007-01-08. . "Hotte Paksha Rangaswamy dead". *Times of India*. 8 January 2007. p. 6. Retrieved 8 January 2007.
3. 1 2  "A one-man crusade". *The Hindu* (Chennai, India). 2004-03-25. .
4. ↑  S10-KARNATAKA பரணிடப்பட்டது 2004-08-16 at the வந்தவழி இயந்திரம் - Election Commission of India - Karnataka 2004
**திரிதிப் சௌதுரி (Tridib Chaudhuri) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு திசம்பர் மாதம் 12 ஆம் தேதியன்று இவர் பிறந்தார்.** இந்திய சுதந்திர ஆர்வலராகவும் அறியப்படுகிறார். புரட்சிகர சோசலிச கட்சியின் தலைவர் மற்றும் நிறுவனராக செயல்பட்டார். மேற்கு வங்காளத்தில் பகரம்பூர் மக்களவை தொகுதியின் நாடாளுமன்ற உறுப்பினராக இருந்தார். 1974 ஆம் ஆண்டு நடைபெற்ற இந்திய குடியரசுத் தலைவர் தேர்தலில் கூட்டு எதிர்க்கட்சி வேட்பாளராக இருந்தார். இந்தியாவில் குடியரசுத் தலைவர் தேர்தலில் பங்கேற்ற முதல் வங்காளி என்ற சிறப்பை பெற்றார். 1952 ஆம் ஆண்டு முதல் 1984 ஆம் ஆண்டு வரை மக்களவை உறுப்பினராகவும், 1987 ஆம் ஆண்டு முதல் 1997 ஆம் ஆண்டு இறக்கும் வரை மாநிலங்களவை உறுப்பினராகவும் இருந்தார். கோவா விடுதலை இயக்கத்தில் பங்கேற்றார்.  புரட்சிகர சோசலிச கட்சியின் நிறுவனர்களில் ஒருவர் என்ற சிறப்புக்கும் உரியவராக இருந்தார். 

1933 ஆம் ஆண்டில் தனது இளங்கலை பட்டத் தேர்வில் தேர்ச்சி பெற்றார், பின்னர் இவர் காலனித்துவ ஆட்சிக்கு எதிராக தேசத்துரோகத்திற்காக சிறையில் அடைக்கப்பட்டபோது, சிறையில் இருந்து புற மாணவராக கல்கத்தா பல்கலைக்கழகத்தில் பொருளாதாரத்தில் முதுகலை பட்டம் பெற்றார்.

மக்களவை அனுபவம்
---------------

திரிதிப் சௌதுரி ஏழு முறை மக்களவைகளில் இருந்தார்.

• 1 ஆவது மக்களவை

• 2 ஆவது மக்களவை

• 3 ஆவது மக்களவை

• 4 ஆவது மக்களவை

• 5 ஆவது மக்களவை

• 6 ஆவது மக்களவை

• 7 ஆவது மக்களவை

1974 இந்திய சனாதிபதி தேர்தல்
----------------------------

17 ஆகஸ்ட் 1974 ஆம் ஆண்டு ஆகத்து மாதம் 17 ஆம் தேதியன்று இந்திய தேர்தல் ஆணையம் இந்தியாவின் மறைமுக 6 ஆவது குடியரசுத் தலைவர் தேர்தலை நடத்தியது. திரிதிப் சவுத்ரி 1,89,196 வாக்குகள் வித்தியாசத்தில் பக்ருதீன் அலி அகமதுவிடம் தோல்வியடைந்தார்.

புத்தகங்கள்
-----------

• தி சுவிங் பேக்: A Critical Survey of the devious Zig-zags of CPI, Political Line (1947–50).

மேற்கோள்கள்
-----------

1. ↑  parliamentofindia obituary
2. ↑  "History of Murshidabad". Murshidabad district administration. .
3. ↑  Tridib Chowdhuri and his Growing Relevance by Pramothes Mukherjee
**கனடிய தேயிலை விதிமுறைகள்** (*Canadian tea regulations*) கனடாவிற்குள் விற்கப்படும், பதப்படுத்தப்பட்ட அல்லது இறக்குமதி செய்யப்படும் அனைத்து தேயிலை தயாரிப்புகளையும் உள்ளடக்கியதாகும். கனடாவில் தேயிலை பொருட்கள் மனித நுகர்வு தொடர்பாக கண்டிப்பாக வரையறுக்கப்பட்டுள்ளன. உலர்ந்த தியா சினென்சிசு எனப்படும் தேயிலை இலைகள் மற்றும் மொட்டுகள் மட்டுமே தேயிலை பொருட்களாக இங்கு கருதப்படுகின்றன. கருப்பு தேநீர் என்பது இரண்டு அல்லது அதற்கு மேற்பட்ட கருப்பு தேநீர் கலந்த கலவை என கருதப்படுகிறது. முப்பது சதவீதத்திற்கும் குறைவாக நீரில் கரையக்கூடிய உள்ளடக்கம் கொண்டதாகவும் உலர்ந்த போது 4 முதல் 7 சதவிகிதம் சாம்பல் இருக்க வேண்டும் என்றும் விதிமுறை வகுக்கப்பட்டுள்ளது. கூடுதல் கருப்புத் தேநீர் விதிமுறைகள் கலப்படமற்ற தேநீருக்குப பொருந்தும். இவை 25% சதவீதத்திற்கும் குறைவாக நீரில் கரையக்கூடியதாக இருக்கவேண்டும் என்றும் உலர்ந்த நிலையின் போது 4 முதல் 7 சதவிகிதம் சாம்பல் இருக்க வேண்டும் என்றும் இங்கு விதிகள் உள்ளன. கனடாவில் விற்கப்படும் கிரீன் டீ எனப்படும் பச்சைத் தேநீருக்கும் தனித்தனி விதிமுறைகள் உள்ளன. உலர் பச்சை தேயிலை 33 சதவீதத்திற்கும் குறைவாக நீரில் கரையக்கூடிய உள்ளடக்கம் மற்றும் 4 முதல் 7 சதவிகிதம் சாம்பல் இருக்க வேண்டும் என்பது பச்சைத் தேநீருக்கான விதிமுறையாகும்.

மேற்கோள்கள்
-----------

1. ↑  Branch, Legislative Services (2019-06-03). "Consolidated federal laws of canada, Food and Drug Regulations". .
**பன்னாட்டு பல்கலைக்கழக விளையாட்டு நாள்** (*International Day of University Sport*) ஐக்கிய நாடுகள் அவையின் கல்வி, அறிவியல் மற்றும் கலாச்சார அமைப்பு அனுசரிக்கும் ஒரு சிறப்பு நாளாகும். விடுமுறையுடன் ஒவ்வோர் ஆண்டும் செப்டம்பர் மாதம் 20 ஆம் தேதியன்று இவ்விளையாட்டு நாள் கொண்டாடப்படுகிறது.

பன்னாட்டு பல்கலைக்கழக விளையாட்டு கூட்டமைப்பு யுனெசுகோவிற்கு இதை முன்மொழிந்தது. 2015 ஆம் ஆண்டில் யுனெசுகோவின் பொது மாநாட்டில் இதற்கான அறிவிப்பு அதிகாரப்பூர்வமாக அறிவிக்கப்பட்டது. முதன் முதலில் செப்டம்பர் 2016 ஆம் ஆண்டு செப்டம்பர் மாதத்தில் பன்னாட்டு பல்கலைக்கழக விளையாட்டு நாள் அனுசரிப்பு நடைபெற்றது.

பல்கலைக்கழக கல்வி நாட்காட்டியின் தொடக்கம் என்பது மட்டுமல்லாமல், முதல் உலக மாணவர் வெற்றியாளர் போட்டிகள் 1924 ஆம் ஆண்டு தொடங்கப்பட்டன என்பதற்காகவும் இந்த தேதி தேர்ந்தெடுக்கப்பட்டது.

பல்கலைக்கழகங்களில் விளையாட்டின் முக்கியத்துவத்தையும், சமூக சேவையில் விளையாட்டுக் கல்வியை ஒருங்கிணைப்பதில் பல்கலைக்கழகங்களின் சமூகப் பங்கையும் எடுத்துக்காட்டுவதே பன்னாட்டு பல்கலைக்கழக விளையாட்டு நாளின் நோக்கமாகும். விளையாட்டின் மதிப்புகளை ஊக்குவிக்கும் வகையில், ஆசிரியர்களுக்கும் மாணவர்களுக்கும் இடையிலான உரையாடலின் மையமாக விளையாட்டை வைப்பதும் இதன் நோக்கமாகும்.

மேற்கோள்கள்
-----------

1. ↑  "International Day of University Sport" (in en-US). .
2. ↑  "International Day of University Sport". .
3. ↑  "International Day of University Sport". ..
4. ↑  "International Day of University Sport". .
**மோல்** அல்லது **மூல்** (*Mole*) என்பது இரசாயனவியலில் ஒரு பொருள் *எவ்வளவு* உள்ளது என்பதைக் குறிக்கும் ஓர் அலகு. இது அடிப்படையாகக் கருதப்படும் அனைத்துலக முறை அலகுகளில் ஒன்று. தமிழில் **மோல்** அல்லது **மூல்** என்றும் உரோமன்/இலத்தீன் எழுத்தில் **mol**  என்றும் குறிக்கப்பெறுகின்றது. மோல் என்னும் பெயர் 1893இல் இடாய்ச்சுலாந்து வேதியியலாளர் வில்ஃகெல்ம் ஓசுட்டுவால்டு (Wilhelm Ostwald)
என்பார் Molekül என்னும் இடாய்ச்சு மொழிச்சொல்லில் இருந்து உருவாக்கி 1897இல் அறிமுகப்படுத்தியது.

வரையறை
------

ஒரு பொருளின் ஒரு மோல் என்னும் அளவு, அப்பொருளின் அடிப்படைக் கூறுகளால் (அணு, மூலக்கூறு) கணக்கிடும்பொழுது, துல்லியமாக 12 கிராம் தூய கரிமம்-12 என்னும் பொருளில் எவ்வளவு அணுக்கள் உள்ளனவோ அதே எண்ணிக்கையில் உள்ள அளவு ஆகும். அதாவது ஒரு மோல் தூய 12C மிகச்சரியாக 12 கிராம் இருக்கும். ஒரு மோலில் இருக்கும் அணுக்கள் அல்லது மூலக்கூறுகளின் எண்ணிக்கையை அவோகாடரோ எண் (Avogadro constant) என்பர். இந்த அவோகாடரோ எண், 6.02214179(30)×1023 மோல்−1. ஆகும். அவோகாடரோ எண்ணை 6.022x1023 (மோல்)−1 என்று அண்ணுப்படுத்தலாம்.

கரிமம் என்னும் பொருளே ஆயினும், அதில் கரிமம்-14, கரிமம்-12 போன்ற ஓரிடத்தான்கள் இருக்கக்கூடும். ஒரு பொருள் தனி அணுக்களால், ஒரே வகையான ஓரிடத்தான்களால் ஆனதாயின் கீழ்க்காணுமாறு ஒரு மோல் என்னும் அளவு கீழ்க்காணுமாறு அறியப்படும்: 

* 1 மோல் 12C = 6.02214 x1023 12C அணுக்கள் = 12 கிராம்
* 1 மோல் 16O = 6.02214 x1023 16O அணுக்கள் = 15.9949 கிராம்

மோல் என்பது அனைத்துலக முறை அலகில் பொருளொன்றின் எண்ணிக்கையை அளவிடப் பயன்படுத்தப்படுகிறது. பொருளின் எண்ணிக்கையை அளவிடுவதால் இது திணிவிலிருந்தும் வேறுபட்ட ஒரு கணியமாகும். பொருளொன்றின் அடிப்படைத் துகள்களின் எண்ணிக்கை அவகாதரோ எண் அளவினதாயின் அதன் அளவு 1 மோல் எனப்படும். இதன் குறியீடு mol.

அடிக்குறிப்புகளும் மேற்கோள்களும்
--------------------------------

1. ↑  International Bureau of Weights and Measures (2006), *The International System of Units (SI)* (PDF) (8th ed.), pp. 114–15, ISBN 92-822-2213-6
2. ↑  Wilhelm Ostwald (1893). *Hand- und Hilfsbuch zur Ausführung Physiko-Chemischer Messungen*. Leipzig. பக். 119. .
3. ↑  Helm, Georg (1897). *The Principles of Mathematical Chemistry: The Energetics of Chemical Phenomena*. transl. by Livingston, J.; Morgan, R.. New York: Wiley. p. 6. .
4. ↑  ஆனால் ஆங்கிலத்தில் முதன்முதலாக 1902 இல் நுழைந்ததாக சில நூல்கள் குறிப்பிடுகின்றன. Merriam–Webster proposes பரணிடப்பட்டது 2011-11-02 at the வந்தவழி இயந்திரம் சொற்பிறப்பியல் *Molekulärgewicht* (மூலக்கூற்று எடை என்பதில் இருந்து).
5. ↑  Mohr, Peter J.; Taylor, Barry N.; Newell, David B. (2008). "CODATA Recommended Values of the Fundamental Physical Constants: 2006". *Rev. Mod. Phys.* **80**: 633–730. doi:10.1103/RevModPhys.80.633. .  Direct link to value.
அகாசுரன்,18-ஆம் நூற்றாண்டு ராசசுத்தான் ஒவியம்
கிருஷ்ணன் பாம்பு வடிவிலுள்ள அகாசுரனை அடக்குதல்
**அகாசூரன்** (*Aghasura*) என்பவன் இந்து மற்றும் வேத இதிகாசங்களின் கூற்றின்படி ஒரு அரக்கன் ஆவான். அகாசுரன் கம்சனின் தளபதிகளில் ஒருவன். புத்தனா மற்றும் பகாசுரானின் அண்ணணாவான்.

பாகவத புராணத்தின்படி கண்ணனைக் கொல்ல கம்சனால் அகாசுரன் அனுப்பப்படுகிறான். கண்ணன் நண்பர்களோடு விளையாடும் இடத்தில்  அகாசுரன் பெரிய பாம்பு வடிவு எடுத்து, வாயைத் திறந்து வைத்துக் கொண்டு காத்திருந்தான். மாடு மேய்த்துக்கொண்டிருந்த கண்ணனின் தோழர்கள், அதை மலைக்குகை என்று நினைத்துக்கொண்டு உள்ளே சென்று விட்டனர். மாயக்கண்ணன் அது என்னவென்று அறிந்துகொண்டான். சிரித்துக்கொண்டே உள்ளே சென்று அகாசுரன் வாயை மூடமுடியாதவாறு நின்றுகொண்டான். தன் உருவத்தை பெரிதாக்கினான். அசுரன் மூச்சு முட்டி இறந்தான். ஒன்றும் நடக்காதவாறு கண்ணன் நண்பர்களுடன் வீடு வந்து சேர்ந்தான்.

மேலும் காண்க
------------

* அசுரர்களின் பட்டியல்

மேற்கோள்கள்
-----------

1. ↑  A Dictionary of Hindu Mythology & Religion by John Dowson, ISBN 978-81-246-0108-2
2. ↑  Dowson's Classical Dictionary of Hindu Mythology

வெளி இணைப்புகள்
---------------

* "The Killing of the Aghasura demon" - பாகவதம் (புராணம்), 10th Canto, பொழிபெயர்ப்பு: பக்திவேதாந்த சுவாமி பிரபுபாதா.
**வள்ளம்குளம்**(*Vallamkulam*) என்பது இந்தியாவின் கேரள மாநிலமான பத்தனம்திட்டா மாவட்டத்தின் திருவல்லா தாலுகாவில் அமைந்துள்ள ஒரு சிறிய நகரம். திருவல்லா நகரத்திலிருந்து மாநில நெடுஞ்சாலை 7-இல் 6 கி.மீ தொலைவில் இந்த கிராமம் அமைந்துள்ளது.

இடம்
----

டி.கே. சாலை (திருவல்லா-பத்தனம்திட்டா-கும்பா சாலை / எஸ்.எச் -07) நகரத்தை மற்ற முக்கிய நகரங்களுடன் இணைக்கிறது. இந்த இடம் திருவல்லாவிலிருந்து 5 கி.மீ தூரத்திற்குள் உள்ளது, இது இரவிபூர் பஞ்சாயத்தில் மணிமலா நதியின் (மணிமலாயர்) கரையில் அமைந்துள்ளது.

நிர்வாகம்
---------

வள்ளம்குளம் தற்போது அரண்முலா மாநிலத்தொகுதி மற்றும் பத்தனம்திட்டா நாடாளுமன்றத்தொகுதியைச் சேர்ந்தது.

பள்ளிகள்
--------

வள்ளம்குளத்திற்கு நல்ல கல்வி பின்னணி உள்ளது. இந்த சிறிய இடத்தில் நல்ல எண்ணிக்கையிலான எல்.பி. மற்றும் யு.பி. பள்ளிகள் மற்றும் 2 கி.மீ தூரத்தில் உள்ள நன்னூரில் தேசிய உயர்நிலைப்பள்ளியும் அமைந்துள்ளது.

வசதிகள்
-------

ஆயுர்வேதம் மற்றும் ஹோமியோபதி கிளைகளுடன் நவீன மருத்துவ சிகிச்சைகள் வழங்கும் பல நல்ல மருத்துவமனைகள் மற்றும் மருந்தகங்கள் இங்கே உள்ளன. கார்த்திகா நாயர் நினைவு என் எஸ் எஸ் ஆயுர்வேத மருத்துவமனை நகரத்திலேயே உள்ளது, இது அனைத்து வகையான ஆயுர்வேத சிகிச்சைகளையும் வழங்குகிறது. நன்னூரில் உள்ள ஊனமுற்றோருக்கு கார்த்திகா நாயர் மறுவாழ்வு மையம் கிராமத்தில் உள்ள மற்றொரு ஸ்தாபனமாகும்.

பொருளாதாரம்
-----------

மாவட்டத்தின் பெரும்பாலான பகுதிகளைப் போலவே, கிராமமும் பெரும்பாலும் மத்திய கிழக்கு மற்றும் உலகெங்கிலும் உள்ள பிற நாடுகளில் பணிபுரியும் பெரிய வெளிநாட்டினர் சமூகம் ஈட்டிய வருமானத்தை நம்பியுள்ளது. மலையாள மனோரமா டெய்லியின் கண்டதில் குடும்பத்தின் வீடாக இருப்பதற்காக மலையாள அச்சிடுதல் மற்றும் வெளியீட்டு உலகின் வளர்ச்சி மற்றும் உயர்வு ஆகியவற்றில் வள்ளம்குளம் குறிப்பிடத்தக்க செல்வாக்கைக் கொண்டுள்ளது.

கோயில்கள்
---------

நன்னூர் தேவி கோயில், தெலூர்மலா காளி கோயில், புத்தன்காவ்மாலா சிவன் கோயில், திருவமணபுரம் கோயில், குருமலா காவ் மற்றும் செயின்ட் மேரி கட்டுப்பாட்டு தேவாலயம் ஆகியவை வள்ளம்குளத்தின் முக்கிய மதஈர்ப்புகளாகும்.

குறிப்பிடத்தக்க நபர்கள்
-----------------------

வள்ளம்குளம் பல குறிப்பிடத்தக்க நபர்களின் வீடாக உள்ளது. அபிலாஷ் கிழகெதில் 2007-ல் முதன்முதலில் வள்ளம்குளத்திலிருந்து ஆஸ்திரேலியா சென்றார்.

மேற்கோள்கள்
-----------

1. ↑  Pin codes of Pathanamthitta district, Pathanamthitta pincodes, Kerala zip code பரணிடப்பட்டது 2016-03-03 at the வந்தவழி இயந்திரம். WhereInCity.com. Retrieved on 2008-06-26.
2. ↑  "Concrete bridge for Vallamkulam". *தி இந்து*. 21 June 2005.. பார்த்த நாள்: 15 August 2018.
3. ↑  Educational District: Thiruvalla (PDF). Dept. of Education, Govt. of Kerala. Retrieved on 2008-06-26
**பூமா நாகி ரெட்டி** ( Bhuma Nagi Reddy ; 8 ஜனவரி 1964– 12 மார்ச் 2017) ஒரு இந்திய அரசியல்வாதியாவார். கர்நூல் மாவட்டத்தில் உள்ள அல்லகட்டா தொகுதியின் சட்டமன்ற உறுப்பினரான இவரது சகோதரர் பூமா சேகர் ரெட்டியின் திடீர் மரணத்திற்குப் பிறகு , 1992 ஆம் ஆண்டு ஆந்திரப் பிரதேச சட்டமன்றத்திற்கு இடைத்தேர்தலில் தேர்ந்தெடுக்கப்பட்டார். 1996 இல், நந்தியால் மக்களவைத் தொகுதித் தேர்தலில் முன்னாள் பிரதமர் பி. வி. நரசிம்ம ராவுக்கு எதிராக தெலுங்கு தேசம் கட்சி வேட்பாளராக ரெட்டி இருந்தார். இவர் பதினொராவது மக்களவை, 12 மற்றும் 13வது மக்களவைகளில் பணியாற்றினார். ரெட்டி 12 மார்ச் 2017 அன்று அல்லகட்டாவில் உள்ள தனது வீட்டில் மாரடைப்பால் இறந்தார். 

நாகி ரெட்டி 1996-1997 இல் நிதி மற்றும் வெளிவிவகாரக் குழுக்களில் உறுப்பினராக இருந்தார். 1998-1999ல் போக்குவரத்து மற்றும் சுற்றுலாக் குழுவிலும், உறுப்பினர்களுக்கு கணினி வழங்கும் குழுவிலும், இரசாயனம் மற்றும் உர அமைச்சகத்திற்கான ஆலோசனைக் குழுவிலும் உறுப்பினராக இருந்தார். நாகி ரெட்டி 1999 மற்றும் 2000 ஆம் ஆண்டுகளில் எரிசக்திக் குழுவின் உறுப்பினராகவும், 2000 முதல் 2004 வரை நகர்ப்புற மேம்பாட்டு அமைச்சகத்திற்கான ஆலோசனைக் குழுவின் உறுப்பினராகவும் இருந்தார்

இறப்பு
------

நாகி ரெட்டி தனது  53 வது வயதில் 12 மார்ச் 2017 அன்று தனது வீட்டில் மாரடைப்பால் காலமானார். இவருக்கு மூன்று குழந்தைகள் இருக்கின்றனர்.

மேற்கோள்கள்
-----------



1. ↑  "Archived copy". .
2. ↑  "Parliament of India". Parliament of India.. பார்த்த நாள்: 2017-03-14.
பிகெர்மியிலிருந்து பெறப்பட்ட *இப்பாரியன்*, நேஷனல் டி ஹிஸ்டோயர் நேச்சுரல், பாரிஸ் அருங்காட்சியகம் .
 கழுதைப்புலி, *அட்க்ரோகுடா எக்சிமியாவின்* பல். பிகெர்மி படிமம்.டெய்லர்ஸ் அருங்காட்சிய சிறப்பியல்புகளுள் ஒன்று.
**ஜோகான் ஆண்ட்ரியாசு வாக்னர்** (21 மார்ச் 1797 – 17 திசம்பர் 1861) என்பவர் செருமனிய தொல்லுயிரியல், விலங்கியல் மற்றும் தொல்லியல் ஆராய்ச்சியாளர் ஆவார். இவர் பழங்காலவியல் பற்றிய பல முக்கியமான படைப்புகளை எழுதினார்.

பணி
---

வாக்னர் மியூனிக் லுட்விக் மேக்சிமிலியன் முனிச் பல்கலைக்கழகத்தில் பேராசிரியராகவும், விலங்கியல் ஸ்டாட்ஸ்சம்லுங் (மாநில விலங்கியல் சேகரிப்பு) காப்பாளராகவும் இருந்தார். இவர் பாலூட்டிகளின் புவியியல் பரவல் (*Die Geographische Verbreitung der Säugethiere Dargestellt*) (1844-46) என்ற நூலின் ஆசிரியர் ஆவார்.

வாக்னர் ஒரு கிறித்தவ படைப்பாளி.

பிகர்மி
-------

பிகெர்மியின் புதைபடிவப் படுக்கைகளுக்கு வாக்னர் பயணம் செய்து, மாசுடோடன், *டைனோதெரியம்*, *இப்பாரியன்*, இரண்டு வகையான ஒட்டகச் சிவிங்கிகள், மான் மற்றும் பிறவற்றின் புதைபடிவ எச்சங்களைக் கண்டுபிடித்து விவரித்தார். இந்த புதைபடிமங்களில் ஜோகன்னசு ரோத்துடன் இவர் இணைந்து எழுதிய தொல்லியல் நூல், "ரோத் & வாக்னர்" என்று அழைக்கப்படும் பழங்காலவியலில் ஒரு முக்கிய பாடப்புத்தகமாக மாறியது. இதில் "மிகவும் உடைந்த எலும்புகள், அனைத்து பகுதிகளையும் ஒன்றிணைத்து முழுமையான எலும்புக்கூடு எதுவும் காணப்படவில்லை".

பெருமை
------

வாக்னர், தென் அமெரிக்கப் பாம்பு வகையான *தயபோரோலெபிசு வாக்னேரியின்* அறிவியல் பெயரில் நினைவுகூரப்படுகிறது.

நூல் பட்டியல்
-------------

* (in இடாய்ச்சு மொழி) 1844-1846. *Die Geographische Verbreitung der Säugethiere Dargestellt*.
* (in இடாய்ச்சு மொழி) Johann Andreas Wagner 1897. *Monographie der gattung Pomatias Studer*.

மேற்கோள்கள்
-----------

1. ↑  Rupke, Nicolaas A. (2005). *Neither Creation nor Evolution: The Third Way in Mid-Nineteenth-Century Thinking about the Origin of Species*. Annals of the History and Philosophy of Biology 10: 160.
2. ↑  Upper Miocene Formations of Greece at Pikermi பரணிடப்பட்டது 2012-06-03 at the வந்தவழி இயந்திரம் on Geology.com
3. ↑  Neue Beiträge zur Kenntniss der fossilen Säugthier-Überreste von Pikermi on Google books, by Wagner, Munich, 1857
4. ↑  Die fossilen Knochenüberreste von Pikermi in Griechenland on Google books, by Johannes Rudolf Roth and Johann Andreas Wagner, Munich, 1854
5. ↑  "bones were much broken" in the Edinburgh New Philosophical Journal, Volume 6, 1857, page 182
6. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Wagner, J.A.", p. 278).

* சில உயிர் புவியியலாளர்கள், பரிணாமவாதிகள் மற்றும் சூழலியல் வல்லுநர்கள்: க்ரோனோ-பயோகிராஃபிக்கல் ஸ்கெட்ச்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* செக் குடியரசு
* கிரேக்கம்
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* IdRef

 |
**மூன்றாம் கோபாலன்**, (*Gopala* III ) (ஆட்சி 940 – 960 கி.பி) முன்பு இரண்டாம் கோபாலன் எனவும் அழைக்கப்பட்டார். இந்திய துணைக் கண்டத்தின் வங்காளப் பகுதியில் உள்ள பால மன்னர் ராஜ்யபாலனின் வாரிசாவார். இவர் 20 ஆண்டுகள் ஆட்சி செய்தார். இவர் பாலப் பேரரசின் ஒன்பதாவது ஆட்சியாளர் ஆவார். இவருக்குப் பின் இரண்டாம் விக்ரகபாலன் ஆட்சிக்கு வந்தார்.

வாழ்க்கை
--------

கோபாலன் இராட்டிரகூட இளவரசி பாக்யாதேவிக்கும் ராஜ்யபாலனுக்கும் மகனாவார்.

மறைந்த அனைத்து பால ஆட்சியாளர்களைப் போலவே இவரும் பலவீனமான ஆட்சியாளராக இருந்தார். கோபாலனின் ஆட்சியின் போது, திரிபுரியின் காலச்சூரிகள் சந்தேலர்கள் பிரதிகாரர்களின் நிலங்களைக் கைப்பற்றினர். காம்போஜ பழங்குடியினரும் வங்காளத்தின் வடக்கில் தங்களை நிலைநிறுத்தி, கோபாலனை தெற்கு பீகார் மற்றும் மேற்கு வங்காளம் வரை துரத்தினார்கள்.. இவருடைய ஆட்சியில் பாலப் பிரதேசம் வெகுவாகக் குறைக்கப்பட்டது.

மேற்கோள்கள்
-----------

1. ↑  Chowdhury, AM (2012). "Pala Dynasty". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  R.C. Majumdar; Dasgupta, K.K. தொகுப்பாசிரியர்கள் (1981). *A Comprehensive History of India: Part. 1. A.D. 300-985*. People's Pub. House. பக். 676. .
3. ↑  Chatterjee, Rama (1985). *Religion in Bengal: During the Pala and Sena Times : Mainly on the Basis of Epigraphic and Archaeological Sources*. Calcutta: Punthi Pustak. பக். 9. .
**சோம. இளவரசு** (டிசம்பர் 25, 1934 - மே 31, 1986) என்பவர் நன்னூலுக்கு உரையெழுதிய தமிழ்ப் பேராசிரியராவார். மேலும் மேடைப் பேச்சாளர், எழுத்தாளர், நூலாசிரியர், உரையாசிரியராகவும் திகழ்ந்தார்.

வாழ்க்கைக் குறிப்பு
-------------------

சோமசுந்தரம் செட்டியார், கல்யாணி ஆச்சி தம்பதியினரின் மூத்த மகனாகக் கீழச்சீவல்பட்டி சூரக்குடியில் 1934 ஆம் ஆண்டு பிறந்தார். அண்ணாமலைப் பல்கலைக்கழகத்தில் புலவர் தேர்வில் முதல் மாணவராகத் தேர்ச்சி பெற்றார். முதுகலைத் தமிழ்ப் பட்டம் பெற்றார். 1957-58 அரசர் அண்ணாமலை விருதினைப் பெற்றார். அண்ணாமலைப் பல்கலைக்கழகத்தில் 28 ஆண்டுகள் தமிழ்த் துறையில் பணியாற்றினார். இவர் 1963ஆம் ஆண்டு எழுதிய *இலக்கண வரலாறு* நூல் உட்பட இவரது நூல்கள் பல்வேறு கல்லூரிகளில் பாடத்திட்டமாக உள்ளன.

எழுதிய நூல்கள்
--------------

1. இலக்கண வரலாறு
2. இலக்கிய வரலாறு
3. திருவருணைக் கலம்பகம்
4. 20 நூற்றாண்டுகளில் தமிழ்
5. காப்பியத் திறன்
6. பரணி இலக்கியம்
7. நீதி சூடி
8. நன்னூல் உரை- எழுத்ததிகாரம்
9. நன்னூல் உரை - சொல்லதிகாரம்

மேற்கோள்கள்
-----------

1. ↑   *நகரத்தார் கலைக்களஞ்சியம்* (2002 ). மெய்யப்பன் தமிழாய்வகம். பக். 70.
2. ↑  "இலக்கிய வரலாறு".. பார்த்த நாள்: 20 October 2023.
3. ↑  "இளங்கலைப் பாடத்திட்டம்".. பார்த்த நாள்: 20 October 2023.
4. ↑  "முதுகலைப் பாடத்திட்டம்".. பார்த்த நாள்: 20 October 2023.
**போரா ஆறு** (*Pora river*) இந்தியாவின் மகாராட்டிர மாநிலத்திலுள்ள நாக்பூர் நகரின் தெற்குப் பகுதியில் பாய்கிறது. போரா நதி நாக் ஆற்றின் வலது கரையில் ஓடும் ஒரு துணை நதியாகும்.

போரா ஆற்றின் தோற்றம் கண்டுபிடிக்கப்படவில்லை, ஆனால் இது சோனேகாவ் ஏரியின் நீர்ப்பிடிப்புப் பகுதியில் எங்காவது தோன்றியிருக்கலாம் என்று நம்பப்படுகிறது. தென்மேற்கு நாக்பூரில் உள்ள யசோதா நகர் பகுதியில் இந்த நதி தோன்றியதாகவும் சில ஆதாரங்கள் கூறுகின்றன. செய்தாலா சாலை, திருமூர்த்திநகர், கம்லா, சோமல்வாடா, மணீசுநகர் மற்றும் பெசா வழியாக நாக் நதியுடன் சங்கமமாகிறது. நாக் மற்றும் போரா நதிகள் சங்கமிக்கும் இடம் தீத்தூர் அருகே உள்ளது. போரா நதி நாக் நதியின் இரண்டாவது கிளை நதியாகும். நாக்பூர் நகராட்சி ஆணையம் ஆங்கிலேயர் காலத்தில் தயாரிக்கப்பட்ட நகரத்தின் நிலப்பரப்புத் தாள்களில் நதியின் இருப்பைக் கண்டறிந்து அதன் சாதனையைப் பதிவு செய்துள்ளது.சககர் நகரில் சோனேகான் சாலைப் பாலத்திற்கு அருகில் ஒரு பழமையான நாக் கோயில் உள்ளது.

மேற்கோள்கள்
-----------

1. ↑  "Sonegaon lake, a victim of systematic murderous plan" (in en). .
2. ↑  Anparthi, Anjaya (17 May 2013). "Concerns about Pora river" (in en). .
காட்டுச் சிலம்பன்
**காட்டுச் சிலம்பன்** அல்லது **காட்டு பூணியல்** (jungle babbler) அல்லது **பூணில்** என்பது ஒருவகைப் பறவையாகும். இது இந்தியத் துணைக்கண்டத்தில் காணப்படுகிறது.

விளக்கம்
--------

இது மைனாவைவிட சற்று சிறியது. தவிட்டு நிறமும், வால் சற்று நீண்டும் இருக்கும். எப்போதும் ஏழெட்டு பறவைகளாக திரியும் இதனால் ஆங்கிலத்தில் செவன் சிஸ்டர்ஸ் என்று அழைப்பதும் உண்டு.

வாழ்வியல்
---------

காடுகள் நகர்ப்புறங்களில்கூடத் தென்படும் இவை, எப்போதும் ஒலி எழுப்பிக்கொண்டவாறே இருக்கும். இரையை உண்ணும்போதுகூட, ஒலி எழுப்பிக்கொண்டே உண்ணும் இப்பறவைகள் பொதுவாக சிறு பூச்சிகள், தானியங்கள், தேன் மற்றும் சிறு பழங்களை உண்டு வாழ்கின்றன.. பொதுவாக 16.5 வருடங்கள் வரை கூட உயிர் வாழ்கின்றன. கொண்டைக் குயில், அக்கக்கா குருவி போன்ற பறவைகள் தங்களின் முட்டைகளை, காட்டுச் சிலம்பன் பறவைகளின் கூடுகளில் இட்டுச் சென்றுவிடும். குஞ்சு பொறித்த பின்னர், தன்னுடைய குஞ்சுகள் அல்ல என்பதை உணராமல், அவற்றுக்கும் சேர்த்து பெற்றோர் பறவைகள் இரை தேடி எடுத்து வரும். ஒவ்வொரு முறையும், இரை தேடி இவை சோர்ந்து போகும் என்பதால், இதர பறவைகள் இந்தக் குஞ்சுகளுக்கு இரை கொண்டுவந்து கொடுக்கும்.

மேற்கோள்
--------

1. ↑  பன்னாட்டு பறவை வாழ்க்கை (2012). "*Turdoides striata*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்).. பார்த்த நாள்: 26 November 2013.
2. ↑  Narang, ML & Lamba, BS (1986). "Food habits of jungle babbler *Turdoides striatus* (Dumont) and its role in the ecosystem". *Indian Journal of Ecology* **13** (1): 38–45.
3. ↑  Flower SS (1938). "Further notes on the duration of life in animals. IV. Birds". *Proc. Zool. Soc. London, Ser. A*: 195–235.
4. ↑  ராதிகா ராமசாமி (17 நவம்பர் 2018). "அந்த 7 சகோதரிகள்!". *கட்டுரை* (இந்து தமிழ்).. பார்த்த நாள்: 15 திசம்பர் 2018.
**டி மனோ தங்கராஜ்** (*T*. *Mano Thangaraj*) என்பார் இந்திய அரசியல்வாதியும், தமிழக அமைச்சரும் ஆவார்.

ஆரம்ப கால வாழ்க்கை
------------------

மனோ தங்கராஜ் கன்னியாகுமரி மாவட்டத்தைச் சேர்ந்த கருங்கல் நகரைச் சேர்ந்தவர். இவர் 1996 முதல் 2006 வரை மாவட்ட பஞ்சாயத்துத் தலைவராக இருந்துள்ளார். இவர் தனது கல்லூரி நாட்களிலிருந்தே அரசியலில் மிகவும் ஈடுபாடு கொண்டிருந்தார். மார்த்தாண்டம் கிறித்தவ கல்லூரியின் மாணவர் சங்கத் தலைவராக இருந்துள்ளார். இவர் 1988ஆம் ஆண்டில் கூடங்குளம் அணுமின் நிலையத்திற்கு பேச்சிப்பாறை நீர்த்தேக்கத்திலிருந்து தண்ணீர் எடுப்பதை எதிர்த்து போராட்டங்களை நடத்தியுள்ளார்.

சமூக செயல்பாடுகள்
-----------------

இவர் பெண்கள், குழந்தைகள் மற்றும் சுகாதாரம் தொடர்பான பிரச்சினைகளில் செயல்பட்டு வரும் குட் விஷன் நற்பணி மன்றத்தை நிர்வகித்து வருகிறார்.

அரசியல் வாழ்வு
--------------

இவர் 2016 இல் பத்மனாபபுரம் சட்டமன்ற தொகுதியிலிருந்து] சட்டமன்ற உறுப்பினராக தேர்ந்தெடுக்கபட்டார்.
2021 தமிழ்நாடு சட்டமன்றத் தேர்தலில் அதே தொகுதியில் இருந்து திராவிட முன்னேற்றக் கழக சட்டமன்ற உறுப்பினராகத் தேர்ந்தெடுக்கப்பட்டார். சட்டமன்ற உறுப்பினராக மீண்டும் தேர்ந்தெடுக்கபட்டார்.2021 மே 7 அன்று தமிழக தகவல் தொழில்நுட்பத் துறை அமைச்சசராக பதவியேற்றார்.இதையடுத்து 2023 மே 11 அன்று இலாகா மாற்றம் செய்யப்பட்டு பால்வளத்துறை அமைச்சராக பதவியேற்றார்.ref>தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6</ref>

தேர்தல்கள்
----------

| ஆண்டு | தேர்தல் | கட்சி | தொகுதி | முடிவு | பெற்ற
வாக்குகள்  | வாக்ககுகள் % |
| --- | --- | --- | --- | --- | --- | --- |
| 2016 | 2016 தமிழக மாநில சட்டசபை தேர்தல் | திமுக | பத்மனாபபுரம் | வெற்றி | 76,249 | 47.2% |
| 2021 | 2021 தமிழக மாநில சட்டசபை தேர்தல் | திமுக | பத்மனாபபுரம் | வெற்றி | 87,734 | 51.57% |

மேற்கோள்கள்
-----------

1. ↑  "NGO licence in limbo? Move court". www.livemint.com. .
2. ↑  "List of MLAs from Tamil Nadu 2011" பரணிடப்பட்டது 2012-03-20 at the வந்தவழி இயந்திரம் (PDF).
3. ↑  "Tamil Nadu government firm on phased prohibition, says Minister". www.thehindu.com. .
4. ↑  "In the wake of Cyclone Ockhi, churches in Tamil Nadu fishing villages turn into protest hubs". scroll.in. .

வெளி இணைப்புகள்
---------------

* அதிகாரப்பூர்வ வலைத்தளம்
[*தொடர்பிழந்த இணைப்பு*]
இந்தியாவை சுல்தான் மரபினைச் சேர்ந்தவர்கள் பலர் ஆண்டு உள்ளனர். சிந்த் சுல்தான்கள், டெல்லி சுல்தான்கள், மாபர் சுல்தான்கள், பீஜப்பூர் சுல்தான்கள் ஆகியோர் குறிப்பிடத்தக்க சுல்தான் மரபினர் ஆவர். பீஜப்பூர் சுல்தான் **முகமது அடில் ஷா** (*Mohammed Adil Shah*) இந்திய வரலாற்றிலும் தமிழக வரலாற்றிலும் குறிப்பிடத்தக்க ஒரு நபர் ஆவார். வடக்கே பீஜப்பூரைத் தலைநகராகக் கொண்டு இவர் ஆட்சி செய்தாலும் தென்னிந்தியாவில் இவர் தனது ஆளுகையைச் சில இடங்களில் நிறுவினார்.

விஜய நகரின் வீழ்ச்சியும் அடில்ஷாவின் எழுச்சியும்
------------------------------------------------

கி.பி 1646 ல் விஜயநகரப் பேரரசின் அரசன் ஸ்ரீரங்கன் ஒரு மாபெரும் தோல்வியைச் சந்தித்தான். அவனது இந்த தோல்வி தமிழகத்தில் இருந்த அனைத்து நாயக்க அரசுகளையும் ஆட்டம் காண வைத்தது. முக்கியமாக விஜய நகரப் பேரரசின் விசுவாசிகளான தஞ்சை நாயக்கர்கள் பாதுகாப்பற்ற நிலைக்கு வந்தனர்.

தஞ்சை நாயக்கர்களின் இந்த நிலையை அறிந்த அடில்ஷா அவர்களை தனக்குக் கப்பம் கட்டும்படி செய்தார். கி.பி 1649ல் பீஜப்பூர் படை செஞ்சியை போரிட்டு வென்றது.

கோல் கும்பாஸ்
-------------

1860 இல் கோல் கும்பாஸ்1860 இல் கோல் கும்பாஸ்
பிஜப்பூர் சுல்தானகத்தை ஆட்சி செய்த முகமது அடில் ஷா அடக்கம் செய்யப்பட்டுள்ள இடம் கர்நாடகா மாநிலத்தில் பிஜப்பூர் மாவட்ட தலைநகர் பிஜப்பூர் நகரில் உள்ள கோல் கும்பாஸ் ஆகும்.இந்த அடக்கத்தலம் கி.பி.1656 இல் யாகூத் என்ற கட்டிடக்கலை நிபுணரால் கட்டப்பட்டது. இது தக்காண சுல்தானகம் கட்டிடக்கலை பாணியில் கட்டப்பட்டது.

இதனையும் காண்க
--------------

* பிஜப்பூர் சுல்தானகம்

மேற்கோள்கள்
-----------

1. ↑  "Gumbad (Gumbad) meaning in English". Hinkoj.com.. பார்த்த நாள்: 3 August 2014.
2. ↑  Michell, George; Zebrowski, Mark (1999). *Architecture and Art of the Deccan Sultanates*. *The New Cambridge History of India*. **I.8**. Cambridge, UK: Cambridge University Press. பக். 92–4. பன்னாட்டுத் தரப்புத்தக எண்:0-521-56321-6.. பார்த்த நாள்: 14 September 2011.
1920 இல் விளாடிமிர் லெனின்

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **பொதுவுடைமை**

**பொதுக் கொள்கைகள்**

|  |  |
| --- | --- |
|  | **மார்க்சிய மெய்யியல்** |
|  | **வர்க்கப் போராட்டம்** |
|  | **தொழிலாளர் அனைத்துலகியம்** |
|  | **கம்யூனிஸ்ட் கட்சி** |


**தத்துவங்கள்**

|  |  |
| --- | --- |
|  | **மார்க்சிசம்** |
|  | **லெனினிசம்** |
|  | **மாவோயிசம்** |
|  | **Chuch'e** |
|  | **ட்ரொட்ஸ்கியிசம்** |
|  | **இடதுசாரி பொதுவுடமை** |


**பொதுவுடமைவாதிகள்**

|  |  |
| --- | --- |
|  | **கார்ல் மார்க்ஸ்** |
|  | **பிரெட்ரிக் ஏங்கல்ஸ்** |
|  | **விளாடிமிர் லெனின்** |
|  | **ரோசா லக்சம்பேர்க்** |
|  | **ஜோசப் ஸ்டாலின்** |
|  | **லியோன் திரொட்ஸ்கி** |
|  | **மா சே துங்** |

 |

**லெனினிசம்** (*Leninism*) என்பது போல்ஷெவிக் புரட்சித் தலைவரான விளாடிமிர் லெனின் மற்றும் அவரது கொள்கைகளைக் பின்பற்றுபவர்களினாலும் தரப்பட்ட அரசியல் மற்றும் பொருளாதாரக் கொள்கைகளாகும். கார்ல் மார்க்ஸ்சின் கம்யுனிச சிந்னைகளான மார்க்சியத்தில் இருந்து தழுவி லெனின் நிலைநிறுத்திய கொள்கைகள் பின் நாளில் "லெனினிசம்" என்று பிரபலமாயிற்று. இது சோவியத் கம்யூனிசத்துக்கு வழிவகுத்தது.

லெனினின் காலத்தில் "லெனினிசம்" என்ற கருத்து தெரிந்திருக்கவில்லை. லெனின் தனது கடைசிக் காலங்களில் சுகவீனமுற்று சோவியத் அரசில் தனது முழுமையான பங்களிப்பைச் செலுத்தாத காலத்திலேயே லெனினிசம் பற்றிய கொள்கைகள் மற்றவர்களால் எடுத்துச் செல்லப்பட்டது. குறிப்பாக *அனைத்துலகக் கம்யூனிஸ்டு*களின் மூன்றாவது காங்கிரஸ் மாநாட்டில் *கிரிகோரி சினோவியெவ்* என்பவரே "லெனினிசம்" என்ற கருத்தைப் பரப்பினார்.

சோவியத் ஒன்றியம் அமைக்கப்பட்டதில் இருந்து லெனினிசம் என்பது மார்க்சியத்தின் ஒரு முக்கிய கிளாஇயாகப் பரவியிருந்தது. லெனினிசத்திலிருந்து நேரடியாகத் தோன்றியவைகளே ஸ்டாலினின் மார்க்சிசம்-லெனினிசம், மற்றும் லியோன் ட்ரொட்ஸ்கியின் ட்ரொட்ஸ்கியிசம் ஆகியன. லெனினின் மறைவிற்குப் பின்னர் சோவியத்தின் இரண்டு முக்கிய அரசியல் தலைவர்களாக ஸ்டாலினும் ட்ரொட்ஸ்கியும் விளங்கினார்கள்.

வெளி இணைப்புகள்
---------------

லெனினின் நூல்கள்:

* என்ன செய்ய வேண்டும்?
* Imperialism: The Highest Stage of Capitalism
* அரசும் புரட்சியும்
* லெனினின் நூல்கள்
* அனைத்துலக கம்யூனிஸ்டுகளின் முதலாவது காங்கிரஸ்

வேறு இணைப்புகள்:

* லெனினின் மெய்யியல் - கார்ல் கோர்ஷ் பரணிடப்பட்டது 2008-01-15 at the வந்தவழி இயந்திரம்
டி. என். பிரதாபன்
**டி. என். பிரதாபன்** (*T. N. Prathapan*) இந்தியாவைச் சேர்ந்த ஓர் அரசியல்வாதியாவார். 1960 ஆம் ஆண்டு மே மாதம் 12 ஆம் தேதியன்று தளிக்குளத்தில் தொடுங்கல் நாராயணன் மற்றும் காளிக்குட்டி தம்பதியருக்கு இவர் மகனாகப் பிறந்தார். கேரள மாநிலம் திருச்சூரைச் சேர்ந்த இவர் இந்திய தேசிய காங்கிரசு கட்சியின் உறுப்பினராக உள்ளார். தற்போது திருச்சூர் மக்களவைத் தொகுதியின் நாடாளுமன்ற உறுப்பினராக பணியாற்றுகிறார். 2011 ஆம் ஆண்டில் கேரள சட்டமன்றத்திற்கு நடைபெற்ற தேர்தலில் கொடுங்கல்லூர் சட்டமன்றத் தொகுதியில் வெற்றி பெற்று சட்டமன்ற உறுப்பினராகவும் இருந்தார். முன்னதாக இவர் 2001 ஆம் ஆண்டு மற்றும் 2006 ஆம் ஆன்டுகளிலும் நாட்டிகை சட்டமன்றத் தொகுதியில் இருந்து தேர்ந்தெடுக்கப்பட்டு கேரள சட்டமன்றத்தில் உறுப்பினராக இருந்துள்ளார். 

டி. என். பிரதாபன் 2019 ஆம் ஆண்டில் நடைபெற்ற இந்தியப் பொதுத் தேர்தலில் கேரளாவிலிருந்து திருச்சூர் தொகுதியில் போட்டியிட்டு இந்திய தேசிய காங்கிரசி பிரதிநிதியாக நாட்டளுமன்றத்தில் பணியாற்றிவருகிறார்.

மேற்கோள்கள்
-----------

1. ↑  "T.N. Prathapan wins at Kodungallur for 9432 votes". Reporter TV. 13 May 2011 இம் மூலத்தில் இருந்து 30 August 2011 அன்று. பரணிடப்பட்டது... பார்த்த நாள்: 11 April 2012.
2. ↑  "Thrissur Election Result 2019: TN Prathapan of INC wins against BJP's Suresh Gopi". 24 May 2019. .
3. ↑  "Thrissur Lok Sabha Election Results 2019 Kerala: Congress's TN Prathapan wins; BJP's Suresh Gopi puts on strong show". 23 May 2019. .
4. ↑  "Thrissur Lok Sabha Election Result 2019 LIVE Updates: TN Prathapan of Congress wins". 24 May 2019. .
பாமினி சுல்தானம்அலாவுதின் பாமனின் நாணயம்
**அலாவுதின் பாமன் சா** (r. 3 ஆகத்து 1347 - 1358) என்பவரின், இயற்பெயர் **சாபர் கான்** (Zafar Khan) ஆகும். இவர் ஆப்கானின் 34 மாகாணங்களில் ஒன்றான, பாதாக்சானின்(Badakhshan) வழிவந்தவர்.இவர் ஈரானின்
பாரசீக மொழி பேசும் மக்களான, *தத்சிக்*(TĀDJĪK) பரம்பரையைச் சார்ந்தவர் என வரலாற்று ஆய்வுகளால் நிரூபிக்கப் பட்டுள்ளது. இதற்கு முன் இவர்,பாரசீக அரசரான பாமனின் வழித்தோன்றல் என கருதப்பட்டார்.

புரட்சியும், ஆட்சியும்
----------------------

தில்லி சுல்தானத்தினை, முகம்மது பின் துக்ளக் ஆண்ட காலத்தில், புரட்சி செய்தவரான *நசிருதின் இசுமாயில் சா* (Nazir uddin Ismail Shah), தக்காணத்தின் ஆளுநராக இருந்த *சாபர் கானின்* புரட்சிக்கு ஆதரவாக இருந்தார்.அதன்பின்னர் *சாபர்கானுக்கு*, *அலாவுதின் பாமன் சா* (Abu'l Muzaffar Ala-ud-Din Hassan Bahman Shah) என்ற பட்டப்பெயரினைக் கொடுத்து, பாமினிச் சுல்தானத்தை நிறுவ பேருதவிப் புரிந்தார். அலாவுதின் பாமனும், துக்ளக்கின் ஆட்சிப் பகுதியான தக்காணத்தில் தொடர்ந்து புரட்சி செய்து, பாமினி சுல்தானத்தை, 3 ஆகத்து 1347 ஆம் ஆண்டு நிறுவினார்.

தனது சுல்தானத்தை நான்கு பகுதிகளாகப் பிரித்து, ஒவ்வொன்றினையும் நன்கு கவனித்து ஆட்சி செய்ய ஆளுநர்களை நியமித்தார். தனது காலத்தில் விசயநகரத்துடன் பல போர்கள் செய்தார். இவருக்குப் பிறகு இவரது மகனான, முதலாம் முகம்மது சா அரியணை ஏறினார்.

மேற்கோள்கள்
-----------

1. ↑  C.E. Bosworth, B.G. Fragner (1999). "TĀDJĪK". *Encyclopaedia of Islam* (CD-ROM Edition v. 1.0).  Leiden, The Netherlands: Koninklijke Brill NV.
2. ↑  Cavendish, Marshall. "World and Its Peoples", p.335. Published 2007, Marshall Cavendish. ISBN 0761476350
3. ↑  Early historians, Tabataba and Nizam-ud-Din Ahmad believe that Hasan was descended from the Persian king Bahman, son of Isfandiyar.
4. ↑  Majumdar, R.C. (ed.) (2006). *The Delhi Sultanate*, Mumbai:Bharatiya Vidya Bhavan, p.248
5. ↑  Bhattacharya, Sachchidananada. *A Dictionary of Indian History* (Westport: Greenwood Press, 1972) p. 100
6. ↑  During his reign Hasan fought many wars with Vijayanagar. By the time of his death the kingdom streched from north to south from the Wainganga River to Krishna and east to west from Bhongir to Daulatabad.
7. 1 2  Bhattacharya. *Indian History*. p. 929

இதையும் பார்க்கவும்
-------------------

தக்காணத்து சுல்தானகங்கள்

வெளி இணைப்புகள்
---------------

* தக்காணத்து ஆட்சியாளர்கள் பரணிடப்பட்டது 2007-06-29 at the வந்தவழி இயந்திரம்(ஆங்கில மொழியில்)
* Hameed Akhtar Siddiqui, இந்திய தக்காணப் பீடபூமியின் பாமன குல்பர்க்கா சுல்தானியத்தினிய வரலாறு பரணிடப்பட்டது 2016-12-20 at the வந்தவழி இயந்திரம் (ஆங்கில மொழியில்)
* Library of Congress - பாமினி சுல்தானாத்தின் தோற்றம் (ஆங்கில மொழியில்)
2007 இல் நடந்த ஒரு காணொளிக் கருத்தரங்கு 
**காணொளிக் கருத்தரங்கு** (Videotelephony அல்லது வெறுமனே நிகழ்பட **அழைப்பு** என்றும் அழைக்கப்படுகிறது) என்பது நிகழ்நேர தகவல்தொடர்புக்காக வெவ்வேறு இடங்களில் உள்ளவர்கள் ஒலி சமிக்ஞை மற்றும் நிகழ்பட சிக்னல்களை இருவழி அல்லது பலமுனை வரவேற்பு மற்றும் பரிமாற்றம் ஆகும்.  *வீடியோ ஃபோன்* என்பது நிகழ்பட படமி மற்றும் நிகழ்படக் காட்சியைக் கொண்ட ஒரு தொலைபேசி ஆகும், இது ஒரே நேரத்தில் ஒலி சமிக்ஞை மற்றும் நிகழ்படங்களைத் தொடர்பு கொள்ளக்கூடியது. காணொளிக் கருத்தரங்கு என்பது தனிநபர்களுக்காக அல்லாமல் குழு அல்லது நிறுவன கூட்டத்திற்கு இந்தத் தொழில்நுட்பத்தைப் பயன்படுத்துவதைக் குறிக்கிறது.  *டெலிப்ரெசென்ஸ்* என்பது உயர்தர வீடியோதொலைபேசி அமைப்பு (தொலைநிலை பங்கேற்பாளர்கள் ஒரே அறையில் இருப்பது போன்ற மாயையை உருவாக்குவதே குறிக்கோள்) அல்லது சந்திப்புத் தொழில்நுட்பம் ஆகியவற்றைக் குறிக்கலாம், இது நிகழ்படம் என்பதோடு மட்டுமல்லாது தானியங்கியலையும் குறிக்கிறது.வீடியோ கான்பரன்சிங் என்பது *காட்சி ஒத்துழைப்பு* என்றும் அழைக்கப்படுகிறது மற்றும் இது ஒரு வகை சேர்ந்தியங்கல் மென்பொருள் ஆகும்.

வரலாறு
------

 1910 இல் கற்பனை செய்தபடி, 2000 ஆம் ஆண்டளவில் வீடியோதொலைபேசி பயன்பாட்டில் இருக்கும் என்று கணிக்கப்பட்டது (ஒரு கலைஞரின் கருத்து)
 நிகழ்பட தொலைபேசிச் சாவடி, 1922
வீடியோதொலைபேசியின் கருத்து முதன்முதலில் 1870களின் பிற்பகுதியில், அமெரிக்காவிலும் ஐரோப்பாவிலும் உருவாக்கப்பட்டது.இது முதன்முதலில் நிகழ்பட தொலைபேசி என அறியப்பட்ட சாதனத்தில் பொதிந்திருதது, மேலும் இது பல தொலைத்தொடர்பு துறைகளில் தீவிர ஆராய்ச்சி மற்றும் பரிசோதனையிலிருந்து உருவானது, குறிப்பாக மின்சார தந்தி, தொலைபேசி, வானொலி மற்றும் தொலைக்காட்சி .

எளிமையான அனமருவி தொலைபேசித் தகவல்தொடர்பு தொலைக்காட்சியின் கண்டுபிடிப்புக்கு முன்பே நிறுவப்பட்டது. அத்தகைய முன்னோடி வழக்கமாக ஓரச்சு வடம் அல்லது வானொலி வழியாக இணைக்கப்பட்ட இரண்டு மூடிய-சுற்று தொலைக்காட்சி அமைப்புகளைக் கொண்டிருந்தது. 1936 மற்றும் 1940 க்கு இடையில் பெர்லின் மற்றும் பல செருமன் நகரங்களுக்கு ஓரச்சு வடம் இணைத்தமை இதற்கு எடுத்துக்காட்டு.

குறிப்புகள்
-----------

1. ↑  McGraw-Hill Concise Encyclopedia of Engineering. Videotelephony, McGraw-Hill, 2002. Retrieved from the FreeDictionary.com website, January 9, 2010
2. ↑  Mulbach et al, 1995. pg. 291.
3. ↑  "German Postoffice To Use Television–Telephone For Its Communication System", (Associated Press) The Evening Independent, St. Petersburg, Fl, September 1, 1934
4. ↑  Peters, C. Brooks, "Talks On 'See-Phone': Television Applied to German Telephones Enables Speakers to See Each Other ...", The New York Times, September 18, 1938